Jeg og tre kammarater skulle flytte ind i en ny lejlighed i slutningen af december måned. Da vi alle er studerende og havde en masse eksaminer i december/starten af januar var det yderst vigtigt at vi fik internet hurtigst muligt. Vi kontaktede derfor YouSee i starten af december måned. Her snakkede vi med en ung mand hvor vi indgik en aftale om 100 mbit og fuldpakke.  Desuden blev vi lovet 3 måneder gratis fuldpakke i forbindelse med tegning af både bredbånd og fuldpakke. Vi forhørte os selvfølgelig om hvor hurtigt det ville komme op og kører og han sagde vi ville modtage modemmet på vores tidligere adresse en uges tid før vi skulle flytte ind (19. December). Vi skulle så tage modemmet med til vores nye adresse hvor internettet vil være klart ved indflytning. Det var dog ikke tilfældet. 

En lille uge inden vi skulle flytte ind havde vi ikke modtaget modemmet som tidligere lovet. Vi  tog derfor kontakt. Vi spurgte indtil hvorfor vi ikke havde modtaget modemmet endnu. Det viser sig så at ham vi tidligere havde snakket med ikke har formået at bestille abonnementet ordenligt og det derfor ikke var registreret. Lettere utilfreds med situation bestilte vi et nyt abonnement. Yderligere fik vi at vide at internettet højst sandsynligt ikke ville være klar ved indflytning.  Vi fortalte hende så om vores tidligere indgået aftale om 3 måneders gratis fuldpakke hvilket hun sagde vi selvfølgelig stadig ville få.  Desuden sendte hun os et gratis mobilt bredbånd som vi kunne bruge indtil internettet kom op. Det lettede selvfølgelig lidt på humøret. 

Tiden gik og vi flyttede ind og det hele kom op og kører mellem jul og nytår hvilket vi selvfølgelig var tilfredse med. 

I januar måned blev vores internet så lukket. Vi ringede til YouSee og spurgte hvorfor. De havde så lukket vores internet fordi deres system havde registeret 4-5 terabyte download på vores forbindelse. Det viste sig så at være en fejl på deres system, hvorefter de igen åbnede for vores internet efter vi havde snakket med dem små 2 timer over flere samtaler. 

D. 5 marts lukkede de så både for vores internet og fuldpakke. Faktisk lukkede de for hele bebyggelsen. Dette er også på trods af at vi havde forudbetalt fire måneder bredbånd. Vi ringede derfor endnu engang til YouSee. Her prøvede en fra YouSee’s kundeafdeling at lokke os til at købe en Ekspress-åbning til 1000 kr. I så fald ville det komme op indenfor to dage. Det mente vi selvfølgelig ikke var fair, eftersom vi helt tilbage til december havde bestilt både internet og fuldpakke. Efter en time i telefonen med YouSee medarbejder, hvor de ikke ville give sig, valgte vi at vende tilbage senere på aften. Her fik vi fat i en der var tilbøjelig til at hjælpe, dog kunne han ikke gøre noget. Han fortalte os at vi skulle ringe igen i morgen hvor vi ville kunne få fat i en af lidt højere rang. Det gjorde vi så. 

Her fik vi fat i en dame som endelig var til at snakke med. Hun fortalte os at vi selvfølgelig ikke skulle betale for Ekspress-åbning. Desuden havde andre fra vores bebyggelse også ringet ind. Hun sørgede derfor for en teknikker kom ud samme dag og åbnede for forbindelsen igen i hele opgangen. Her spurgte vi også ind til de tre måneder fuldpakke vi var lovet. Hun sagde intet var noteret i systemet, men hun ville få medarbejderen, der havde lovet os det, til at ringe næste dag. Det gjorde han dog aldrig. 

Nu har vi fået regningen fra vores fuldpakke, 1000 kr. dyrere end forventet. Ekspress-åbningen som vi ikke skulle betale for fremgår på vores regning. Vi har derfor endnu engang ringet ind til YouSee, men igen er de helt uforstående med situationen. Igen er intet noteret i deres system og de vil derfor undersøge sagen og ringe tilbage til os i morgen. 

Alt i alt synes vi at servicen har været utrolig ringe. Vi har brugt utallige timer i telefonen med YouSee og de fleste af de medarbejdere vi har været i kontakt med har ikke være særlig behjælpelige. Desuden har vi udover ovenstående også været i kontakt med YouSee om andre mindre fejltagelser bl.a. fordi de sendte den forkerte hastighed ud til os på vores bredbånd. Vi synes vi spillede med åbne kort fra starten og kontaktet dem i god tid. 

Alt vi ønskede var deres største forbindelse og største pakke og var villig til at betale for det. I stedet fik vi en masse problemer og en masse timer i telefonen med YouSee.